Oficialusis leidinys L 145 , 13/06/1977 p. 0041 - 0042

specialusis leidimas suomių kalba: skyrius 13 tomas 7 p. 0044

specialusis leidimas graikų k.: skyrius 13 tomas 6 p. 0050

specialusis leidimas švedų kalba: skyrius 13 tomas 7 p. 0044

specialusis leidimas ispanų kalba: skyrius 13 tomas 7 p. 0056

specialusis leidimas portugalų kalba skyrius 13 tomas 7 p. 0056



Tarybos direktyva 1977 m. gegužės 17 d. dėl valstybių narių įstatymų, susijusių su motorinių transporto priemonių vilkimo kilpomis, suderinimo (77/389/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 100 straipsnį, atsižvelgdama į Komisijos pasiūlymą, atsižvelgdama į Europos Parlamento nuomonę [1], atsižvelgdama į Ekonomikos ir socialinių reikalų komiteto nuomonę [2], kadangi techniniai reikalavimai, kuriuos motorinės transporto priemonės turi atitikti pagal nacionalinės teisės aktus, interalia, siejasi su tų transporto priemonių vilkimo kilpomis; kadangi šie reikalavimai valstybėse narėse skiriasi; kadangi dėl to būtina, kad visos valstybės narės arba papildydamos, arba vietoje jose galiojančių nuostatų priimtų vienodus reikalavimus, ypač norint suteikti galimybę, kad EEB tipo patvirtinimo tvarka, kuri buvo 1970 m. vasario 6 d. Tarybos direktyvos 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo [3] objektas, galėtų būti taikoma kiekvienam transporto priemonės tipui; kadangi nacionalinės teisės aktų, susijusių su motorinėmis transporto priemonėmis, derinimas numato valstybių narių abipusį patikrinimų, kurie buvo atlikti pagal bendrus reikalavimus, pripažinimą, PRIĖMĖ ŠIĄ DIREKTYVĄ: 1 straipsnis Šioje direktyvoje "transporto priemonė" – tai bet kokia motorinė transporto priemonė, kuri skirta važinėti keliais, su kėbulu ar be jo, turi bent keturis ratus ir kurios didžiausias projektinis greitis viršija 25 km/h, išskyrus transporto priemones, važiuojančias bėgiais, žemės ūkio arba miško pramonės traktorius ir mašinas bei viešųjų darbų transporto priemones. 2 straipsnis Jokia valstybė narė negali atsisakyti suteikti EEB tipo patvirtinimą arba nacionalinį tipo patvirtinimą transporto priemonei dėl priežasčių, susijusių su tos transporto priemonės vilkimo kilpomis, jeigu jos atitinka priede nurodytus reikalavimus. 3 straipsnis Jokia valstybė narė negali atsisakyti registruoti arba uždrausti parduoti, pradėti eksploatuoti ar naudoti transporto priemonę dėl priežasčių, susijusių su jos vilkimo kilpomis, jeigu jos atitinka šios direktyvos priede nurodytus reikalavimus. 4 straipsnis Visi pakeitimai, būtini to priedo reikalavimams su technikos pažanga suderinti, priimami vadovaujantis Tarybos direktyvos 70/156/EEB 13 straipsnyje numatyta tvarka. 5 straipsnis 1. Valstybės narės per 18 mėnesių nuo pranešimo apie šią direktyvą dienos priima nuostatas, kad įgyvendintų šią direktyvą, ir nedelsdamos apie tai praneša Komisijai. 2. Valstybės narės užtikrina, kad šios direktyvos taikymo srityje jų priimtų teisės aktų nuostatų tekstai būtų perduoti Komisijai. 6 straipsnis Ši direktyva skirta valstybėms narėms. Priimta Briuselyje, 1977 m. gegužės 17 d. Tarybos vardu Pirmininkas J. Silkin [1] OL C 76, 1975 4 7, p. 37. [2] OL C 248, 1975 10 29, p. 24. [3] OL L 42, 1970 2 23, p. 1. -------------------------------------------------- PRIEDAS VILKIMO KILPOS 1. Skaičius 1.1. Visos motorinės transporto priemonės turi būti su specialia vilkimo kilpa, montuojama priekinėje jos dalyje, prie kurios būtų galima pritvirtinti jungiamąją dalį, pavyzdžiui, standžiąją vilktį arba lanksčiąją vilktį. 1.2. Direktyvos 70/156/EEB I priede apibrėžtų M1 kategorijos transporto priemonių, išskyrus tas transporto priemones, kurios nėra pritaikytos kroviniams vilkti, galinėje dalyje taip pat turi būti sumontuota vilkimo kilpa. 2. Stovumas 2.1. Kiekviena speciali vilkimo kilpa, sumontuota transporto priemonėje, turi išlaikyti traukiamąją traukos ir suspaudimo jėgą, kurios dydis atitinka bent pusę bendros leistinosios transporto priemonės masės, tačiau be velkamo krovinio, kuris ta vilkimo kilpa yra prikabinamas. --------------------------------------------------